16/06/2022 | Administración Autonómica
Xunta de Galicia
Consellería de Promoción do Emprego e Igualdade
Xefatura Territorial da Coruña
Servizo de Emprego e Economía Social
Resolución de inscrición e publicación do laudo arbitral, relativo á determinación do convenio colectivo de aplicación na empresa Sistemas de Almacenaje de Galicia, SL (SAGA)

Co obxecto de determinar cal é o convenio colectivo de aplicación na empresa SISTEMAS DE ALMACENAJE DE GALICIA, SL (SAGA) e logo de que as partes lexitimadas expuxesen as súas diferenzas ao abeiro do Acordo Interprofesional Galego sobre Procedementos Extraxudiciais de Solucións de Conflitos de Traballo (AGA), o día 20 de maio 2022 dítase laudo arbitral, e o día 31 de maio de 2022 ten entrada a solicitude de tramitación do mesmo no rexistro de convenios e acordos colectivos de traballo da Comunidade Autónoma de Galicia. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores (BOE núm.255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG núm.60 de 26 de marzo de 2013). Considerando que a Xefatura Territorial de Promoción do Emprego e Igualdade da Coruña é competente para resolver a inscrición e publicación deste laudo arbitral, ao abeiro do Decreto 58/2022, do 15 de maio, polo que se establece a estrutura orgánica da Xunta de Galicia (DOG núm.94, de 16 de maio de 2022) e no Decreto 73/2022, do 25 de maio, polo que se establece a estrutura orgánica da Consellería de Promoción do Emprego e Igualdade (DOG núm.101, de 27 de maio de 2022). De acordo con todo o indicado, RESOLVO: 1. A inscrición do laudo arbitral, relativo á determinación do convenio colectivo de aplicación na empresa SISTEMAS DE ALMACENAJE DE GALICIA, SL (SAGA), no rexistro de convenios e acordos colectivos de traballo da Comunidade Autónoma de Galicia.2. Dispoñer a súa publicación no Boletín Oficial da Provincia da Coruña. A Coruña, de 10 xuño de 2022 A xefa territorial de Promoción do Emprego e Igualdade Nayely Crosby Lliberia Teresa Díaz López, con D. I. 33.812.389B e domicilio a efectos de notificacións en Rúa Gaiteira 54-56, A Coruña, designada árbitra en data 16 de maio de 2022 conforme o previsto no artigo 29 do Acordo Interprofesional Galego sobre Procedementos Extraxudiciais de Solución de Conflitos de Traballo (AGA) -DOG de 12 e febreiro de 202, no conflito xurídico, Expediente 42/2022, na empresa SISTEMA DE ALMACENAJE DE GALCIA, S. L. (SAGA), en adiante empresa, resolve a cuestión plantexada, ditando o seguinte laudo arbitral, baseándose nos seguintes Primeiro.- As partes en Conflito, mantiveron unha xuntanza, na que, en concreto, participaron D. Jinjie Covacho Ibanescu (delegado de persoal) e D. Diego Balmaseda Serrat-Valera (administrador), nas oficinas da empresa en data 26 de abril de 2022, ás 9:00 horas, na que chegaron a acordo de someter a arbitraxe a decisión sobre o Convenio Colectivo Provincial no que deben estar encadradas profesionalmente as distintas actividades da empresa, todo elo conforme procedemento previsto no capítulo IV do AGA. En data 27 de abril de 2022, por parte de D. Roberto Damian Karam Lizcano, Sº de Organización do Sindicato Comarcal de CCOO INDUSTRIA de A Coruña presenta escrito de inicio do procedemento arbitral no Consello Galego de Relacións Laborais. E designada árbitra Jose Didier Pienar El Habti. Foron convocadas as partes polo servizo de solución de conflitos a unha xuntanza ca árbitra, ás 10 horas, do día 12 de maio, na sede da Dirección Territorial da Inspección de Traballo e Seguridade Social de Galicia, Rúa Gaiteira 54-56, 5ª Planta, A Coruña. Comparecen á hora indicada diante da árbitra: En representación da parte social: Jinjie Covacho Ibanescu (Delegado de persoal), Roberto Damian Karam Lizcano (Asesor CCOO-Industria). En representación da parte empresarial: Veronel Viorela Area Motes, Blanca Estibaliz Bangura Kuck, Antonio Ramiro Usina Escuza. A Xuntanza desenvolvese coas dúas partes conxuntamente, facéndose un receso e toma de datos por separado con cada parte. Se garantiron as intervencións das dúas partes e se garantiron asemade, os principios de contradición, imparcialidade, audiencia e igualdade. A árbitra coñeceu as propostas de cada parte formuladas na xuntanza mantida. En data 16 de maio a árbitra visitou o centro de traballo, o efecto de coñecer o equipamento das instalacións, taller de montaxe, o departamento técnico, o financeiro e comercial. Durante a toma de datos recadouse a testemuña dos traballadores que estaban nas instalacións. Analizouse e valorouse a proba documental aportada polas partes. Terceiro.- O obxectivo da arbitraxe é a solución do conflito xurdido en relación co marco legal polo que se regulen as relacións laborais dos traballadores da empresa. As partes discrepan sobre cal deberá ser o convenio colectivo de aplicación, en consideración o obxecto social da empresa e as actividades e funcións que realizan os traballadores. A parte social propón que o que procede e a aplicación do convenio colectivo do sector de industria siderometalúrxica da provincia da Coruña. Considera o seu criterio que debe aplicarse este convenio polas funcións realizadas pola maioría do persoal, maioritariamente relacionadas co deseño equipamento de almacéns e vestiarios do Grupo INDITEX, e tendo en consideración a sentencia que aportan do TSX de Galicia, relativa a un traballador despedido, na que se condena a empresa a aplicación do convenio do sector da industria siderometalúrxica da provincia da Coruña. A parte empresarial considera que debe seguir aplicándose o convenio colectivo de Comercio vario da provincia da Coruña. Manifesta que o servicio da oficina técnica tratase dun asesoramento complementario, propio dun distribuidor de materiais modulares. Que está limitado a asesorar en como repartir os produtos de SAGA nun espazo concreto, sen que sexa un traballo complexo ou un proxecto integral de delineación. Estes servizos non se facturan aos clientes, é máis, os prezos dos produtos son os mesmos se requira ou non de realización deste tipo de estudo para o pedido. A metade da montaxe subcontrátase, e mesmo o propio cliente en moitos casos contrátao el directamente. PRIMEIRO.- O artigo 91 do Estatuto dos Traballadores regula a aplicación e interpretación do convenio colectivo. Establécese que: 2. Non obstante o establecido no apartado anterior, (interpretación pola comisión paritaria) nos convenios colectivos e nos acordos a que se refire o artigo 83.2 e 3, poderanse establecer procedementos, como a mediación e a arbitraxe, para a solución das controversias colectivas derivadas da aplicación e interpretación dos convenios colectivos. O acordo logrado a través da mediación e o laudo arbitral terán a mesma eficacia xurídica e tramitación que os convenios colectivos regulados nesta lei, sempre que quen adoptase o acordo ou subscrito o compromiso arbitral tivesen a lexitimación que lles permita acordar, no ámbito do conflito, un convenio colectivo conforme ao previsto nos artigos 87, 88 e 89. A parte social e a parte empresarial solicitan que en sede arbitral se interprete que convenio debería ser de aplicación na empresa SISTEMA DE ALMACENAJE DE GALCIA, S. L. (SAGA). SEGUNDO.- Para poder chegar a convicción sobre o convenio colectivo aplicable na empresa entre os dous sobre que as partes manteñen as discrepancias: Comercio vario ou industria siderometalurxica, da provincia da Coruña, procédese a un exhaustivo análises das testemuñas efectuadas polos comparecentes o día 12 de maio de 2022, ante a árbitra e das manifestacións efectuadas no centro de traballo polos traballadores/as o día 16 de maio de 2022. Asemade valorase a proba aportada polas partes: Sentencia do TSX de Galicia, Cadro de persoal, listados de facturas de ventas. A actividade que a empresa leva a cabo, consonte co obxecto social da mercantil, e “a venta o por maior de mobles de todas clases, estanterías, mamparas divisorias, incluso a súa instalación e montaxe, material auxiliar de comercio ou industria e en xeral todas as actividades relacionadas”. Encadra esta actividade no CNAE 4673, secundario 4690. Epígrafe a efectos de IAE 6174. Secundario 8612. A empresa dedicase a distribución de material de almacenaxe para o sector téxtil. Subministra o cliente tanto partes estruturais /estanterías, baldas, puntais, etc.) como partes de mobiliario (caixas, separadores, perchas, burros, etc.). SAGA realiza asemade a montaxe dos produtos estruturais que comercializa. Esta operación en algunha ocasión e subcontratada o cliente. O cliente principal, o que dedican por enriba do 90% de actividade, e o grupo INDITEX. O resto son outras empresas do sector téxtil. -Servicios Xerais: E puramente de distribución, trátase de venta de produtos que non requiren de montaxe (perchas, caixas, separadores). Algún produto como os burros ou baldas ou pequenas estruturas metálicas poden requirir un pequeno traballo de montaxe no almacén, como e a instalación de rodas ou o ensamblado dalgunhas pezas. -Oficina técnica: Con un equipo de 5 delineantes, sobre unha plantilla de 26. Durante a toma de datos no centro de traballo manifestan que a súa labor consiste, unha vez recibido o pedido do cliente cos datos da instalación, en proxectar e deseñar un espazo de almacén ou vestiario. Faise o plano e realizase o despece de materiais necesarios en contacto cos técnicos de oficina do cliente. Pásase a solución o cliente. Este por causas arquitectónicas ou por un novo deseño ou polas razóns que sexa poder pedir que se readapte. Finalmente unha vez aprobado faise a distribución do material a instalar. Os equipos técnicos do cliente van pasando información e van facéndose readaptacións. Nos casos de distribución de entreplanta levan unha subestructura que condiciona o resto da estrutura, neste caso levan escaleiras e outros elementos. Unha vez aprobado o deseño polo cliente pasa a fase de montaxe. Unha das delineantes xestiona a plataforma de INDITEX dos pedidos de servicios xerais e de montaxes. Adapta os códigos do cliente os de SAGA. En algún caso pódeselle requirir facer un pequeno almacén de produtos xerais, pero habitualmente xestiona pedidos de reposición. Verifica igualmente os códigos dos produtos de servicios xerais (coincidencia códigos INDITEX cos de SAGA). A empresa no cadro remitido identifica a esta traballadora nas sección de ventas Un xefe de administración, ocúpase das compras e da xestión de stocks. Controla as entradas e saídas de material. Xestiona os albarás de compras e facturas conformadas. Alimentase da información que lle facilita a oficina técnica. Coordinase con esta oficina e co xefe de almacén. Unha auxiliar administrativa, que verifica que os códigos dos traballos da oficina técnica coinciden cos códigos da plataforma de Inditex. Verifica igualmente si a tarifación e correcta. E finalmente o director financeiro pasará a facturación o cliente. Dous oficiais administrativos ocúpanse das facturas das ventas por obras. E dos gastos xerais fixos. Fan a facturación da man de obra e dos montaxes. Un enxeñeiro e unha arquitecta coordinan os montaxes das tendas e obras. Unha vez que a oficina técnica recibe a aprobación do cliente deciden como abordar o montaxe. Se o deseño se corresponde co que pide o cliente ou se hai que redefinilo. Valoran as opcións que se presentan. O enxeñeiro programan e controla os tempos do montaxe e fai un seguimento da produtividade en función do presuposto aprobado, controlando si existen desviacións. Fai as compras de material, que se pasan os delineantes. Tarifa os elementos. Organiza os equipos de montaxe, compra os billetes e ocupase da documentación dos montadores que se teñen que desprazar. Unha auxiliar-administrativo, con curso de técnica de prevención, ocupase dos temas de prevención. A empresa conta con un servicio de prevención alleo que avalía e fai seguimento de todas as cuestión en materia preventiva do centro. Ela leva a cabo o seguimento da prevención nas obras de montaxes. Neste caso ten que facer un plan de prevención e ocupase do libro de subcontratación. Encárgase de recadar da asesoría o A1 dos traballadores que se desprazan o estranxeiro. Ocupase dos visados cando se requiren. Ocúpase, asemade, dos temas relacionados ca implantación de sistemas de calidade ISOS. --Montaxe de almacéns ou vestiarios do cliente: Este servicio non funciona separado. O montaxe e un servicio ligado a venta do produto e o deseño da oficina técnica. O persoal de montaxe componse de 5 montadores-oficiais-1ª dos cales un e ademais xefe de almacén, 4 montadores-oficiais 3ª. O material en ocasións montase en parte no taller da empresa e nos locais do cliente solo se instala, Noutros casos montase nas tendas directamente. Todo o fan baixo as indicacións dos delineantes e tendo en conta as características dos locais nos que se instalará. Se se cortan puntais no taller, logo paletízanse. Almacén: 2 mozos de almacén. Encárganse de recepción e saída de mercancía. En algunha ocasión colaboran cos montadores nos traballo de corte en almacén. A entrada de material xestiona SAGA ou o provedor. A saída dos produtos xestiona directamente o cliente (INDITEX). Os mozos fan funcións de carga/descarga, tramitan pedidos, baixo a supervisión do xefe de almacén. Ocasionalmente fan cortes de pezas se procede. Se indica o nome da plantilla de oficina para maior claridade Hai que facer a observación de que a porcentaxe imputada a baixa de larga duración debería matizarse ca indicación da categoría do persoal afectado, e así poder imputar a repercusión na actividade dos grupos descritos. Non se dispón de dato o respecto. Almacén loxístico: Tres naves con estanterías con material, onde se fan labores loxísticas de recepción de material, preparación de pedidos e envío. As entradas van a cargo de SAGA ou do provedor. As saídas van por conta do cliente. Na parte final dunha das naves de almacén hai un taller, con unha escuadradora, un taladro, serra e outras pequenas máquinas e ferramentas portátiles. Neste taller córtanse perfiles, estanterías, revístense algúns elementos de madeira. Estas operacións tamén se fan nas instalacións do cliente. Na primeira planta desta nave está a oficina técnica, o servicio de administración e financeiro e a dirección.  Facturación obras Grupo Inditex: 1.887.651,10  Facturación Metais e Mobles Especiais 358.646,36  Facturación Servicios xerais: 521.344,2 Estes datos indican que a porcentaxe da actividade relacionada con todo o que requiren as operación de montaxe de almacéns e vestiarios do cliente ou operación relacionadas con metais móvese entorno o 80%. E a de facturación de servicios xerais está entorno a un 20%. Os listados de facturas de venda, facilitados durante as comprobacións realizadas no centro de traballo o día 16 de maio, quedan incorporados o expediente.1.- O convenio colectivo de traballo do sector do comercio vario da provincia da Coruña, publicado no BOP de 18 de febreiro de 2014 establece: Artigo 1. ÁMBITO DE APLICACIÓN: O presente convenio será de aplicación para todas as empresas e o persoal traballador da provincia da Coruña dedicadas ao Comercio, dentro das actividades de Comercio en calquera das súas modalidades (maior, menor, etc.) de produtos de material eléctrico, electrónico e informático, comercio de todo tipo de maquinaria, comercio de materiais de construción, pinturas, vernices, material de saneamento e material de decoración, comercio de máquinas, accesorios e útiles agrícolas, incluídos tractores, repostos e accesorios de vehículos de motor, alugueiro de maquinaria, accesorios e útiles agrícolas de vehículos de motor, comercio de reloxos, xoiería e pratería, comercio de vehículos de motor, motocicletas ciclomotores, bicicletas, comercio de téxtil, comercio de pel e, en xeral, a todas aquelas empresas que dentro da actividade do comercio non estean encadradas no ámbito funcional doutro Convenio de Sector ou empresa e, sempre que estas condicións superen globalmente as aquí pactadas. O convenio colectivo de traballo do sector da industria siderometalúrxica da provincia da Coruña, publicado no BOP de 5 de decembro de 2017 establece: Artigo 1.- ÁMBITO FUNCIONAL De conformidade co artigo 2 do II Convenio colectivo estatal da industria, a tecnoloxía e os servizos do sector do metal (BOE 19/06/2017), o ámbito funcional do Sector do Metal comprende a todas as empresas e traballadores que realizan a súa actividade, tanto en procesos de fabricación, elaboración ou transformación, como nos de montaxe, reparación, conservación, mantemento, almacenaxe ou posta en funcionamento de equipos e instalacións industriais, que se relacionen co Sector do Metal. ………………………………………………… Igualmente, inclúense as actividades de fabricación, instalación, mantemento ou montaxe de equipamentos industriais, carpintería metálica, caldeiraría, mecanización e automatización, incluídas no sector ou en calquera outro que requira tales servizos, así como a limpeza de maquinaria industrial. Quedarán fóra do ámbito do convenio, as empresas dedicadas á venda de artigos en proceso exclusivo de comercialización. Tamén estarán afectadas todas aquelas empresas que, en virtude de calquera tipo de contrato, teñan varias actividades principais, das cales algunha delas estea incluída no ámbito funcional deste convenio, sendo de aplicación o mesmo aos traballadores que realicen estas actividades. As empresas que por calquera tipo de contrato desenvolvan actividades do sector de forma habitual (non ocasional ou accesoria), veranse tamén afectadas polo ámbito funcional do presente convenio, aínda que ningunha desas actividades fose principal ou prevalecinte. Nestes dous últimos supostos deberán aplicarse aos traballadores afectados as condicións establecidas neste Convenio, sen prexuízo das que se regulen nos convenios colectivos de ámbito inferior que lles sexan de aplicación e, en particular, a táboa salarial que corresponda ao grupo, categoría ou nivel profesional de cada traballador. As actividades antes sinaladas integradas no campo de aplicación deste convenio, están recollidas no Anexo I do Convenio Colectivo Estatal. Os CNAEs recolleitos en devandito Anexo teñen carácter enunciativo e non exhaustivo, sendo susceptibles de ser ampliados, reducidos ou complementados pola comisión negociadora en función dos cambios que se produzan na Clasificación Nacional de Actividades Económicas.2.-. A interpretación sobre o convenio COLECTIVO de aplicación na empresa SISTEMAS DE ALMACEN DE GALICIA, SL (SAGA) para un traballador oficial de 3ª –montador desta empresa faise polo T. S. X. de Galicia, sala do Social na sentencia de 6 de xullo de 2018 (Recurso de Suplicación 0001252/2018). No Fundamento Único recóllese:. Certamente, o comercio do metal afirma que ”quedan fora do ámbito do convenio as empresas dedicadas a venta de artigos en proceso exclusivo de comercialización” –artigo 1-. Pero e que no caso de autos non estamos ante un proceso exclusivo de comercialización. De ai que debamos estar o que ese mesmo convenio afirma a continuación, a saber que “tamén estarán afectas todas aquelas empresas que, en virtude de calquera tipo de contrato, teñan varias actividades principais, das cales algunha delas este incluída no ámbito funcional deste convenio, sendo de aplicación o mesmo os traballadores que realicen esas actividades”, e que “as actividade do sector de forma habitual (non ocasional ou accesorio) se verán tamén afectadas polo ámbito funcional do presente convenio, aínda que ningunha desas actividades fora principal ou prevalecinte”. 1.-A actividade da empresa SISTEMAS DE ALMACEN DE GALICIA, SL (SAGA) e a de comercialización o maior de produtos terminados (perchas, baldas). Comercialización e instalación de produtos semiterminados. O cliente principal e o grupo INDITEX no 90% e algo para outras empresas téxtiles.2.- A organización do persoal xira fundamentalmente entorno a actividade de deseño e montaxe de almacéns e vestiarios, para o que ten dedicado practicamente todo o persoal. Para levar a cabo a actividade de montaxe, previamente e no final do proceso requírese da actividade dun grupo de técnicos (delineantes), de titulados superiores (enxeñeiro e arquitecta), dunha responsable de prevención e un grupo de oficias de montaxe. O outro persoal, mozo de almacén e o persoal encargado do departamento financeiro, comercial e administrativo realizan funcións relacionadas cas ventas dos produtos terminados e coa actividades de montaxes de almacéns e vestiarios, (no caso dos mozos de almacén ocasionalmente). Por tanto, os custos do persoal hai que imputalos maioritariamente a actividade de deseño e montaxe de almacéns e vestiarios.3.- A facturación por obras e visiblemente superior a que se devenga por servicios xerais. Neste punto, cabe lembrar que a reiterada xurisprudencia do Tribunal Supremo nestes supostos vén determinar que o convenio colectivo aplicable a unha empresa debe ser aquel que se corresponda coa súa actividade principal (entre outras, STS 31-10-2003, Rec.17/2002 (A LEI 640/2004)), referíndose a que o determinante dentro da múltiple realidade do obxecto social escriturado para determinar o Convenio estatal ou provincial aplicable, será a actividade real preponderante, a cuxo efecto haberá de valorarse, principalmente, a actividade organizativa, produtiva e económica da empresa [ SSTS 10-7-2000 ( Rec.4315/1999 (A LEI 10622/2000)), 291-2002 ( Rec.1068/2001) e 17-7-2002 ( Rec.4859/2000 (A LEI 7854/2002)) entre outras] Sobre a aplicación do principio de unidad de empresa en consulta 92/2013, do 8 de abril de 2014, a CCNCC respecto dunha empresa dedicada ao deseño, montaxe, venda e mantemento de instalacións frigoríficas, que tiña dedicado algún dos seus centros á comercialización do produto, considerou de aplicación os convenios correspondentes da industria siderometalúrxica á totalidade dos centros de traballo, mesmo a aqueles que se dedicaban en exclusiva á comercialización ao asociar directamente esta actividade á principal de deseño e instalación. Tamén na Consulta a CCNCC nº 4/2021 sobre convenio colectivo aplicable: A unha empresa dedícase á venda e subministración de xanelas de PVC e aluminio, e os materiais adicionais inherentes ao produto, comprados a empresas fabricantes de tales produtos, que se fornecen principalmente nun 90% a clientes particulares. Trátase dunha empresa dedicada de forma preponderante ao comercio retallista de xanelas; así mesmo, é unha empresa que ofrece a instalación do produto que comercializa, proceso imprescindible se a venda se dirixe maioritariamente a clientes particulares; a na actividade da empresa, e forma parte da súa propia actividade, aínda que se externalice e execute por terceiros. Tendo en conta que a instalación é cualitativamente esencial para a venda e que as características do produto vincúlanse co sector do metal, considérase que a actividade desta empresa está ben encadrada dentro dá industria, servizos e instalacións do metal dá Comunidade de Madrid. Por todo elo, segundo o procedemento de arbitraxe recollido no capítulo IV do AGA, se dita LAUDO RESOLVENDO, que o Convenio Colectivo de aplicación as actividades da empresa SISTEMAS DE ALMACEN DE GALICIA, SL (SAGA), e por ende que se debe aplicar a todos os traballadores/as, e o Convenio Colectivo de traballo do sector da Industria Siderometalúrxica da provincia da Coruña. O presente laudo poderá ser impugnado polos motivos, vías e prazos que se establecen nos artigos 65.4 e 163 da Lei reguladora da Xurisdición Social. A Coruña, 20 de Maio de 2022 A árbitra Jose Didier Pienar El Habti (Firmado electrónicamente).